Kellő szakmai alázat - Interim Blog
Elhangzik időnként, hogy erre lenne szükség. Az interim menedzserek esetében ez nem is kérdés: ők jól ismerik a fogalmat, és mindennapi tevékenységük közben gyakorolják is.
Egy valós példa a közelmúltból, több hónapos együttműködés végén (a neveket megváltoztattuk).
Az e-mailt az a szenior interim menedzser írta, aki a magyarországi vállalkozás minőségbiztosítási részlegét irányította tavaly november óta, egészen addig, amíg meg nem érkezett a pozíció új, immár végleges gazdája, Géza, és át nem vette tőle a stafétabotot:
Mellékelten küldöm a 5-7 heti jelentést.
Úgy látom, hogy Géza egyre magabiztosabban vezeti a csapatot és beváltja a hozzáfűzött reményeket.
A kedélyek lecsendesedtek, elkezdődhet a csendes építkezés.
Kérlek, támogasd Gézát ebben a munkájában.
Szívesen dolgoztam a csapattal, még mindig volt mit tanulnom Tőletek.
Kívánok további sok sikert a kis csapatnak.
Amennyiben a jövőben szükség lehet a munkámra, szívesen állok a rendelkezésetekre”
Ez olyan, hogy sem elvenni, sem hozzátenni nem lehet, egyszerűen tökéletes. Szerénységből, kellő szakmai alázatból, szolgáltató attitűdből vizsgázott az interim menedzser kitűnően.